CELEX: 62012TN0405
Language: mt
Date: 2012-09-10 00:00:00
Title: Kawża T-405/12: Rikors ippreżentat fl- 10 ta’ Settembru 2012 — FH (*) vs Il-Kummissjoni

27.10.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 331/32
               
            
         Rikors ippreżentat fl-10 ta’ Settembru 2012 —  FH (*1) vs Il-Kummissjoni
         (Kawża T-405/12)
         (2012/C 331/61)
         Lingwa tal-kawża: il-Franċiż
         
            Partijiet
         
         
            Rikorrent: FH (*1) (rappreżentanti: É. Boigelot u R. Murru, avukati)
         
            Konvenuta: Il-Kummissjoni Ewropea
         
            Talbiet tar-rikorranti
         
         
                     —
                  
                  
                     tiddikjara r-rikors tiegħu ammissibbli u fondat;
                  
               
                     —
                  
                  
                     għaldaqstant,
                     
                                 —
                              
                              
                                 tordna b’interlokuzzjoni u bħala miżura istruttorja, il-produzzjoni tal-Kuntratt qafas DI/06350-00 li kien ġie konkluż bejn il-Kummissjoni u l-kumpannija Intrasoft;
                              
                           
                                 —
                              
                              
                                 tannulla d-deċiżjoni tal-10 ta’ Lulju 2012 kif ukoll, b’konsegwenza ta’ dan, ir-rettifika tal-11 ta’ Lulju 2012;
                              
                           
                                 —
                              
                              
                                 tikkundanna lill-Kummissjoni Ewropea tikkumpensa d-danni subiti mir-rikorrent, tistabbilixxi s-somma globali ta’ EUR 12 500, bla ħsara għal żieda matul il-proċedura;
                              
                           
                                 —
                              
                              
                                 fi kwalunkwe każ, tikkundanna lill-konvenuta għall-ispejjeż kollha, skont l-Artikolu 87 tar-Regoli tal-Proċedura tal-Qorti Ġenerali tal-Unjoni.
                              
                           
               
            Motivi u argumenti prinċipali
         
         Insostenn tar-rikors għal annullament, ir-rikorrent jinvoka tliet motivi.
         
                     (1)
                  
                  
                     L-ewwel motiv ibbażat fuq ksur tal-prinċipju tal-obbligu ta’ motivazzjoni, tal-aspettattivi leġittimi u tad-drittijiet ta’ difiża, peress li r-rikorrent kien ġie infurmat oralment bid-deċiżjoni kontenzjuża li permezz tagħha ġew irtirati b’effett immedjat id-drittijiet ta’ aċċess tiegħu għall-bini tal-Kummissjoni u li tidher biss fil-minuti ta’ intervista li r-rikorrent kellu mad-dipartiment tar-riżorsi umani u tas-sigurtà tal-Kummissjoni. Ir-rikorrent issostni li d-deċiżjoni kontenzjuża ma turix l-elementi li wasslu lill-Kummissjoni sabiex tieħu deċiżjoni bħal din u li l-bażi legali tad-deċiżjoni ġiet ikkomunikata lir-rikorrent permezz ta’ rettifika li saret wara li d-deċiżjoni kienet diġà produċiet l-effetti tagħha.
                  
               
                     (2)
                  
                  
                     It-tieni motiv ibbażat fuq ksur tal-prinċipju ta’ preżunzjoni tal-innoċenza, sa fejn jidher li d-deċiżjoni kontenzjuża hija bbażata unikament fuq il-fatt li r-rikorrent kien instema’ mill-pulizija Belġjana fil-kuntest ta’ inkjesta li ma tikkonċernaħx iżda li kienet tirrigwarda wieħed minn sħabu tat-tfulija u li minn żmien għal ieħor kien ikollu konverżazzjonijiet telefoniċi miegħu.
                  
               
                     (3)
                  
                  
                     It-tielet motiv ibbażat fuq ksur tal-prinċipju ta’ propozjonalità, peress li l-Kummissjoni pprojbiet l-aċċess għall-bini tal-Kummissjoni lir-rikorrent, anki jekk ma kienx ġie akkużat u ma kienx ikkonċernat mill-investigazzjoni inkwistjoni tal-pulizija.
                  
               
            (*1)  Informazzjoni mħassra jew mibdula fil-qafas ta’ protezzjoni ta’ data personali u/jew kunfidenzjalità.